|  |
| --- |
| ROMPLAN  Rom: Rollelekrommet (kjøkkenkroken)  Fløy: Vigeland/2åringene  Periode: 2020/2021  Hovedansvarlig: |
| **Hvordan brukes rommet?** |
| Rommet brukes til rollelek.   * Her har barna mulighet til å leke kokker, servitører, gjester, familie og andre roller som faller inn for barna. |
| **Hva finnes av materiale her?** |
| * «Kjøkken» montert på veggen med komfyr og ovn + servant hvor barna gjerne leker at de vasker hender eller vasker opp. * Lekemat, skjærebrett og lekekniver * Kjøkkenutstyr * Kjøkkenbord med bilder av tallerkener og bestikk * Gjenbruksmaterialer (melkekartonger, egg-kartonger og lignende) som vi bytter ut regelmessig * Bilder av mat + plakater. Vi navngir hva de ulike grønnsakene og fruktene heter * Restaurant Meny |
| **Voksenrollen:**   * Medbringe gjenbruksmaterialer hjemmefra, eller tomme kartonger etc, eller fra kjøkkenet i barnehagen * Inspirere barna * Sette grenser * Veilede i lek og sørge for at barna lærer lekekodene med tiden * Videreutvikle leken * Vise hvordan man skal behandle lekene og materialene * Hjelpe barna å oppøve sosial kompetanse, barna skal respektere hverandre og være gode mot hverandre: lære og samarbeide og dele, lære å inkludere andre i lek, hjelpe hverandre og lignende * Den voksne skal være deltakende og tilstedeværende, samt fange opp barnas interesser slik at vi kan tilrettelegge rommet ut ifra det * Kanskje du kan hjelpe meg (barnet) å navngi det jeg ser på hvis jeg ikke forstår hva det er eller heter? * Du kan gjerne invitere meg (barnet) til å stille åpne spørsmål slik at jeg kan snakke mer og utvikle min språk-kompetanse * Jeg vil gjerne at du (som voksen) hjelper meg å forstå regler og at du forklarer hvorfor reglene settes * Gi meg gjerne ros når jeg gjør noe bra, eller er god på noe, eller god mot andre. Det gjør at jeg føler meg sett, og det gir meg en god følelse når jeg gjør noe bra.   **Progresjon:**  **Rammeplanen sier:**  *«Progresjon i barnehagen innebærer at alle barna skal utvikle seg, lære og oppleve fremgang. Alle barna skal kunne oppleve progresjon i barnehagens innhold, og barnehagen skal legge til rette for at barn i alle aldersgrupper får varierte leke-, aktivitets- og læringsmuligheter. Personalet skal utvide og bygge videre på barnas interesser og gi barna varierte erfaringer og opplevelser. Barnehagen skal legge til rette for progresjon gjennom valg av pedagogisk innhold, arbeidsmåter, leker, materialer og utforming av fysisk miljø. Barn skal få utfordringer tilpasset sine erfaringer, interesser, kunnskaper og ferdigheter»*   * Barna skal få oppleve at de kan flere ord ift. det de ser av bilder, lekematen, kjøkkenredskaper o.l. og dermed opparbeider et større ordforråd. * I rommet skal blant annet barna kunne oppleve at de etter hvert mestrer lekekodene, og at de forstår rolleken. De skal bygge opp sosiale ferdigheter i samarbeid med voksne slik at de forstår hvordan man får innpass i leken. Målet er at de skal bli enda bedre på lekekodene i lengden, og mestre rolleleken bedre. * Barna skal oppøve sosial kompetanse og begynnende prososial atferd i samarbeid med voksne. De skal få oppleve at de kan samarbeide med andre, dele, vente på tur, inkludere andre i lek, bytte leker, gi bort leker, og være gode mot hverandre etc. * De skal også kunne respektere andres grenser, og se når «nok er nok», og f.eks. også respektere hvis noen barn kanskje ikke ønsker å være med på leken og vil gjøre noe annet. Barna skal kunne respektere andre i høyere grad enn tidligere. |
| **Husk:**   * Vaske leker, overflater og berøringspunkter regelmessig. |